Etika práce

(Úvaha)

Dnes sa častokrát stáva, že ľudia stavajú zisk pred etiku. Pre peniaze sú schopní spraviť hocičo, dokonca aj vraždiť (príkladom je pán Kočner). V takýchto prípadoch by mal mať hlavné slovo zákon a obmedzovať takéto neetické obohacovanie sa.

Nemôžeme povedať, že napríklad by sme kokaín nemali predávať. Bolo by to povýšenecké. Ak má byť zakázaný kokaín mal by byť zakázaný aj tabak, alkohol a niektoré voľnopredajné lieky. Nemôžeme sa na veci pozerať tak, že „toto používam, toto nezakazujme“.

Možno by bolo dobré drogy aj zlegalizovať. Predávajú sa tak, či tak a ľudia k nim majú až príliš dobrý prístup. Kebyže by boli legálne, neboli by horibilne drahé a štát by aspoň dával pozor na kvalitu.

Lepšie by bolo pozrieť sa, prečo ľudia vlastne drogy používajú a ako im môžeme pomôcť.

Ľudia by mali v prvom rade podnikať pre iných a nehrnúť sa choro za ziskom. V časoch, keď bol kapitalizmus v plienkach, sa hovorilo, že v naších časoch už budú mať všetci peniaze, ťažko pracovať budú za nás stroje a my sa budeme mať dobre. Kapitalizmus už mal skončiť a my sme mali žiť v skvelých časoch. Bohužial sa tak nestalo. Existujú lakomí ľudia, podvodníci a ľudia bez rozumu. Všetci chcú peniaze zhrabnúť len pre seba.

Každý by mal najprv začať od seba. Byť empatický, chápať a byť etický. Možno sa do postkapitalistického raja ešte dostaneme.

Marko Tomčík