**EPOS**

**Epos** (z gréc. epos – znamená reč, slovo) je základný veršovaný žáner veľkej epiky. Východiskom pre jeho vznik boli staroveké mýty.

- pôvod má v starovekom Grécku = Homér, slepý básnik, ktorý žil v 9. st. pred n.l.,

napísal dva eposy – Ilias, Odysea

- starogrécky epos predpokladal poslucháča, nie čitateľa

- bol umením verejným a prednášali ho osobitní prednášatelia pre veľké

zhromaždenia ľudí

**DRUHY EPOSU**

**1. hrdinský (bohatiersky) epos**

- hrdinský epos rozpráva o významných udalostiach národa

- hlavná dejová línia sa sústreďuje okolo hlavného hrdinu

- hlavný hrdina sa vyznačuje mimoriadnymi vlastnosťami a koná mimoriadne činy

- vedľa hlavnej dejovej línie sa nachádza množstvo odbočení = epizódy, opisiv

prostredia, bitiek, predmetov a postáv

- pomocou týchto odbočení a opisov vzniká tzv. **epická šírka**

- do deja zasahujú bohovia a spôsobujú zvraty

**Kompozícia hrdinského eposu**

**1. invokácia –** je to vyzývanie múz, aby pomohli básnikovi pri písaní eposu

**2. propozícia –** je to krátke naznačenie deja

**3. enumerácia –** je predstavovanie postáv – bojovníkov

- podrobne sa opisuje zovňajšok postáv, oblečenie, výzbroj

- chýba vnútorná charakteristika postáv

- postavy sú charakterizované iba stálym prívlastkom –

**epiteton constans**

**4. opis boja –** autor svojím rozprávaním vpadá priamo do stredu deja = **in medias**

**res**

**5. zásah bohov –** do deja zasahujú bohovia a spôsobujú zvraty

- keďže zasahujú zhora – z Olympu – nazývame to **deud ex**

**machina** (číta sa tak, ako je napísané)

**6. ovplyvnenie udalostí mýtickými prvkami –** deje sa bez zásahu bohov

**7. epizódy –** opis vedľajších udalostí

**8. peronácia –** záver príbehu s dôrazom na poučenie

- v epose vystupujú postavy: hlavný hrdina, bohovia, polobohovia, obyčajní ľudia

- v epose sa prelínajú prvky reality a fantastiky, pozemského a nadpozemského

- eposy sú prameňom poznania antickej gréckej spoločnosti

- typické sú aj pre obdobie stredoveku (Pieseň o Niebelungoch, Tristan a Izolda...)