# +MAC adresa sieťovej karty v PC a jej výrobca

Aktivita sa zameriava na vyhľadanie informácie o MAC adrese v operačnom systéme PC. Aktivita vyžaduje, aby bol pre tento účel použitý príkazový riadok (resp. terminál) a vhodne zvolený príkaz podľa operačného systému, ktorý beží v PC. Úloha tak nadväzuje na aktivitu vykonanú na hodine. Rozšírenie spočíva v nasledujúcom využití získanej MAC adresy, konkrétne jej časti pre objavenie výrobcu príslušnej sieťovej karty, ktorej táto MAC adresa patrí.

## Ciele:

* Časť 1: Zisti MAC adresu sieťovej karty, ktorou si pripojený do internetu.
* Časť 2: Zisti na internete výrobcu tvojej sieťovej karty podľa OUI v MAC adrese z časti 1.

## Zadanie

Úloha spočíva v zobrazení sieťových informácií o sieťovom rozhraní, ktorým je PC pripojený do internetu. Následne je z výpisu vyčítaná MAC adresa požadovaného rozhrania. Na základe štruktúry MAC adresy vysvetlenej na hodine je odpísaný identifikátor výrobcu príslušnej sieťovej karty. S použitím internetu a konkrétnej webovej lokality je nakoniec vyhľadaný výrobca podľa identifikátora.

## Časť 1: Zisti MAC adresu sieťovej karty, ktorou si pripojený do internetu.

### Krok 1: Otvor príkazový riadok (CMD / Terminál).

### Krok 2: Zadaj vhodný príkaz podľa operačného systému, ktorý beží na tvojom PC.

1. Ak používaš MS Windows, zadaj príkaz „ipconfig /all“.
2. Ak používaš Unix/Linux/Mac OS, zadaj príkaz „ifconfig -a“.
3. Inak, vyhľadaj vhodný príkaz na internete.

### Krok 3: Vo výpise vyhľadaj MAC adresu požadovaného sieťového rozhrania.

E8-2A-44-27-91-28

## Časť 2: Zisti výrobcu sieťovej karty podľa OUI v MAC adrese z časti 1.

### Krok 1: Na webovej lokalite <https://www.macvendorlookup.com> zadaj OUI z MAC adresy získanej v časti 1.

### Krok 2: Over, že výrobca uvedený na danej webovej stránke sa zhoduje so skutočným výrobcom tvojej sieťovej karty.

Nezhoduje – Liteon

## Výstup

Ako výsledok vykonaných krokov v každej časti si zaznamenaj **MAC adresu** požadovaného sieťového rozhrania spolu s nájdeným **výrobcom** príslušnej sieťovej karty. Tieto údaje napíš na papier a dones na budúcu hodinu alebo ich pošli učiteľovi elektronickou poštou (podľa inštrukcií učiteľa).